కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఏడాదిన్నర తర్వాత రీ ఎంట్రీ.. ఒకే ఓవర్లో ఐదు సిక్స్‌లు.. నీషామ్ విధ్వంసం
కివీస్ బ్యాట్స్‌మెన్ జేమ్స్ నీషాన్ రీ ఎంట్రీలో అదరగొట్టాడు. ఒకే ఓవర్లో ఐదు సిక్స్‌లు బాదాడు. నీషామ్ దెబ్బకు పెరీరా ఒకే ఓవర్లో 34 పరుగులు ఇచ్చుకున్నాడు.
Samayam Telugu | Updated:
Jan 3, 2019, 07:00PM IST
ఏడాదిన్నర తర్వాత రీ ఎంట్రీ.. ఒకే ఓవర్లో ఐదు సిక్స్‌లు.. నీషామ్ విధ్వంసం
హైలైట్స్
కివీస్ బ్యాట్స్‌మెన్ జేమ్స్ నీషాన్ రీ ఎంట్రీలో అదరగొట్టాడు.
ఒకే ఓవర్లో ఐదు సిక్స్‌లు బాదాడు.
నీషామ్ దెబ్బకు పెరీరా ఒకే ఓవర్లో 34 పరుగులు ఇచ్చుకున్నాడు.
న్యూజిలాండ్ బ్యాట్స్‌మెన్ జేమ్స్ నీషామ్ కెరీర్లోనే గుర్తుండిపోయే ఇన్నింగ్స్ ఆడాడు. శ్రీలంకతో జరిగిన తొలి వన్డేలో బౌలర్లను చీల్చి చెండాడిన నిషామ్.. ఒకే ఓవర్లో ఐదు సిక్స్‌లు బాదాడు. దాదాపు 18 నెలల తర్వాత అంతర్జాతీయ క్రికెట్లోకి అడుగుపెట్టిన ఈ కివీస్ ప్లేయర్ తన పునరాగమనాన్ని ఘనంగా చాటాడు. తిషారా పెరీరా విసిరిన ఇన్నింగ్స్ 49వ ఓవర్లో నిషామ్ వరుసగా నాలుగు సిక్స్‌లు బాదాడు. ఐదో బంతిని పెరీరా నోబాల్ విసరగా.. నీషామ్ రెండు రన్స్ తీశాడు. మరుసటి బంతికి కూడా నిషామ్ సిక్స్ కొట్టాడు. చివరి బాల్‌కి సింగిల్ తీయడంతో ఆ ఓవర్లో ఏకంగా 34 పరుగులొచ్చాయి.
Visit Site
Recommended byColombia
ఒకే ఓవర్లో 33 రన్స్ చేసిన నీషామ్.. 13 బంతుల్లో 47 పరుగులు పిండుకున్నాడు. మరో బంతి ఆడి ఉంటే.. వన్డేల్లో ఫాస్టెస్ట్ 50ని ఖాతాలో వేసకునే వాడే. ప్రస్తుతం ఈ రికార్డ్ ఏబీ డివిలియర్స్ (16 బంతుల్లో 50) పేరిట ఉంది. వన్డేల్లో ఒకే ఓవర్లో ఆరు సిక్స్‌లు కొట్టిన బ్యాట్స్‌మెన్‌గా సౌతాఫ్రికా ఆటగాడు హార్ష్లే గిబ్ల్స్ రికార్డ్ క్రియేట్ చేశాడు. టీ20ల్లో యువీ ఒకే ఓవర్లో ఆరు సిక్స్‌లు బాదిన సంగతి తెలిసిందే.
5 sixes in 5 balls by Jimmy Neesham https://t.co/VhH1EXLgU8
&mdash; Cricket 360 (@Cricket3601) 1546500358000
మార్టిన్ గప్టిల్ (138), కేన్ విలియమ్సన్ (76), రాస్ టేలర్ (54) రాణించగా.. ఆఖర్లో నీషామ్ మెరుపు ఇన్నింగ్స్ ఆడటంతో నిర్ణీత 50 ఓవర్లో న్యూజిలాండ్ ఏడు వికెట్ల నష్టానికి 371 రన్స్ చేసింది. భారీ లక్ష్య చేధనతో బరిలో దిగిన శ్రీలంక జట్టు 49 ఓవర్లలో 326 పరుగులకు ఆలౌటయ్యింది.
గతంలో రాబిన్ పీటర్సన్ ఓవర్లో పెరీరా 35 పరుగులు చేశాడు. ఛాంపియన్స్ లీగ్ టీ20లో పెరీరా బౌలింగ్‌లో ఒకే ఓవర్లో ధోనీ ఐదు సిక్స్‌లు బాదాడు. 2013 సెప్టెంబర్లో సన్‌రైజర్స్, చెన్నై సూపర్ కింగ్స్ మధ్య మ్యాచ్ సందర్భంగా రాంచీలో ధోనీ ఈ ఫీట్ సాధించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.